Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
17 ต.ค. 2559

Profit Taking กดดัน SET ปรับลดลงตั้งแต่เปิดตลาด…แนะนำ “Selective”
ดัชนี SET อยู่ที่ 1,474.33 จุด -3.28 จุด -0.22% ปริมาณซื้อขาย 33,648  ลบ.
แนวรับ :   1,465 / 1,450      แนวต้าน :   1,485 / 1,500
 
สรุปทิศทางและแนวโน้มตลาด
Profit Taking หลังปรับสูงขึ้นแรงในช่วงปลายสัปดาห์ก่อน และปัญหา NPL: SET ปรับลดลงตั้งแต่เปิดตลาด จากแรงขายทำกำไรหลังหุ้นขนาดใหญ่ปรับสูงขึ้นแรงในช่วงปลายสัปดาห์ก่อน ประกอบกับ NPL ธนาคารขนาดใหญ่ที่ยังเพิ่มขึ้น…ล่าสุดแม้ KBANK ประกาศกำไร 3Q16 ที่ 1.09 หมื่นล้าบาท +7% y-y และ +14% q-qใกล้เคียงกับที่คาดการณ์ไว้ แต่ด้วย NPL ที่เพิ่มขึ้นอย่างรวดเร็ว 8.2 พันล้านบาท ใน 3Q16 และ NPL Ratio ที่ปรับสูงขึ้นมาที่ 3.4% (เพิ่มขึ้นจาก 2.89% ใน 2Q16 และ 2.6% ในช่วงเดียวกันของปีก่อน) เป็นปัจจัยกดดันกลุ่มธนาคารขนาดใหญ่ตลอดเช้าวันนี้ ประเมินกรอบเคลื่อนไหว SET ระยะสั้นที่ 1,460-1,520 จุด
“Selective” กลุ่มหุ้นที่คาดการณ์ผลการดำเนินงาน 3Q16-4Q16 ออกมาดี: แนะนำ “Selective” กลุ่มหุ้นที่คาดการณ์ผลการดำเนินงาน 3Q16-4Q16 ออกมาดี ซึ่งเป็นกลุ่มหุ้นที่คาดว่าจะ Outperform ตลาดในช่วงปลายปีนี้ ได้แก่:
1.BJC เป้าหมายพื้นฐาน 55 บาท: ผลการดำเนินงาน 3Q16 จะรับรู้รายได้จาก BIGC เข้ามาเต็มไตรมาสเป็นครั้งแรก และผลจากการลดหนี้ และ Refinance จะเห็นเริ่มรับรู้ได้ในผลการดำเนินงาน 4Q16
2.CPALL เป้าหมายพื้นฐาน 75 บาท: สินค้าอุปโภคบริโภค ที่เป็น Small-ticket items ได้รับผลกระทบจากเศรษฐกิจที่อาจขยายตัวน้อยกว่าคาดจำกัด ขณะที่ยังมีการขยายสาขาอย่างต่อเนื่อง หนุนกำไร +20-25% ในปี 2016-17
3.IRPC เป้าหมายพื้นฐาน 6.80 บาท: ส่วนต่างผลิตภัณฑ์ปิโตร-วัตถุดิบยังอยู่ในระดับสูง ขณะที่ค่าการกลั่นมีแนวโน้มสูงขึ้นใน 4Q16 ซึ่งเป็นช่วงฤดูหนาว และได้รับผลดีจากการ Upgrade โรงกลั่น (UHV) ตั้งแต่ ก.ค.นี้
4.EA เป้าหมายพื้นฐาน 32 บาท: กำลังการผลิตไฟฟ้าแสงอาทิตย์ที่เพิ่มขึ้น 90MW ตั้งแต่ 2Q16 จะเป็นปัจจัยหนุนกำไรในช่วง 2H16 ขณะที่โรงไฟฟ้าพลังงานลมที่จะเข้ามาใน 4Q16 จะเป็นปัจจัยหนุนผลการดำเนนิงานปี 2017 +30% ที่ 5.1 พันล้านบาท
 
หุ้นที่น่าสนใจทางเทคนิค
AJD ราคาหุ้นดีดตัวฟื้นตัวขึ้นทะลุแนว Downtrend Line กลับมายืนเหนือเส้นค่าเฉลี่ย 3 เดือน ด้วยแท่งเทียน Tweezer Bottom พร้อมปริมาณการซื้อขายสูงสนับสนุน สอดคล้องกับเครื่องมือ MACD ชี้ขึ้นมีแนวโน้มเป็นบวก มีแนวต้านแรกที่ 2.02 บาท และมีแนวต้านถัดไปที่ 2.16 บาท
ESSO ราคาหุ้นฟื้นตัวขึ้นทะลุ Downtrend Line ด้วยแท่งเทียน Three White Soldiers สอดคล้องกับเครื่องมือ DI+ ตัด ADX ขึ้น และ MACD กลับมาเป็นบวกชี้ขึ้นอีกครั้ง มีแนวต้านแรกที่ 6.60 บาท และเป้าหมายถัดไปที่ 6.90 บาท
JMART ราคาหุ้นดีดตัวฟื้นตัวขึ้นกลับมายืนเหนือเส้นค่าเฉลี่ย 3 เดือนอีกครั้ง ด้วยแท่งเทียนกลับตัว Morning Star สอดคล้องกับเครื่องมือ DI+ ชี้ขึ้นใกล้ตัด DI- มีแนวต้านแรกที่ Downtrend Line 13.00 บาท ผ่านได้มีเป้าหมายถัดไปที่ 13.40 บาท
 